ΓΡΑΠΤΗ ΕΡΩΤΗΣΗ E-2352/02

υποβολή: Juan Naranjo Escobar (PPE-DE) προς την Επιτροπή

(31 Ιουλίου 2002)

Θέμα: Η βρετανική πολιτική για τα ναρκωτικά και η σχέση της με την ευρωπαϊκή πολιτική

Ο βρετανόςπουργός Εσωτερικών, Ντέϊβιντ Μπλάνκετ, επιβεβαίωσε ότι από τον Ιούλιο του 2003 η κάνναβη θα κατατάσσεται στα ναρκωτικά τύπου C, στο ίδιο επίπεδο με τα στεροειδή και τα αντικαταθλιπτικά, στο Ηνωμένο Βασίλειο, κατά τιςποδείξεις του βρετανικού Κοινοβουλίου.

Υποστηρίζει ότι δεν πρόκειται για νομιμοποίηση της κάνναβης (η κατανάλωση της οποίας έχει νομιμοποιηθεί σε όλες τις χώρες της ΕΕ εκτός από τις Γαλλία, Σουηδία, Φινλανδία και Ελλάδα) και ανακοίνωσε πράγματι ότι οι ποινές φυλάκισης για τους εμπόρους θα αυξηθούν από τα 4 έτη, που ισχύει σήμερα, σε 14 έτη στέρησης της ελευθερίας.

Η απόφαση στηρίζεται σε ένα επιτυχές πείραμα, αν και αμβισβητήθηκε, που πραγματοποιήθηκε στα νότια του Λονδίνου και κατά το οποίο η αστυνομία έδειξε ανοχή στην κατανάλωση του χασίς και επικεντρώθηκε στην καταδίωξη των σκληρών ναρκωτικών.

Θεωρεί η Επιτροπή ότι η στάση της βρετανικής κυβέρνησης ευθυγραμμίζεται με την ευρωπαϊκή πολιτική του αγώνα κατά της τοξικομανίας·

Τι άποψη εκφέρει η Επιτροπή και η αντίστοιχή τηςπηρεσία για το πείραμα που πραγματοποιήθηκε στο Λονδίνο·

Απάντηση του κ. Vitorino εξ ονόματος της Επιτροπής

(20 Σεπτεμβρίου 2002)

Η πολιτική για τα ναρκωτικά εμπίπτει κατά κύριο λόγο στις αρμοδιότητες των κρατών μελών. Όλα τα κράτη μέλη έχουνπογράψει και επικυρώσει τις τρεις Συνθήκες των Ηνωμένων Εθνών για τα ναρκωτικά (του 1967, 1971 και 1988), οι οποίες παρέχουν ένα κοινό πλαίσιο για τη θέσπιση εθνικής νομοθεσίας σχετικά με την καταπολέμηση των ναρκωτικών, ενώ επιτρέπουν συγχρόνως κάποια ευελιξία στην εφαρμογή της νομοθεσίας σε εθνικό επίπεδο. Η Επιτροπή διεξήγαγε από πλευράς της μελέτη για τη νομοθεσία περί ναρκωτικών στα κράτη μέλη, στα πλαίσια της προπαρασκευής προτάσεως απόφασης-πλαισίου για τη θέσπιση ελάχιστων διατάξεων σχετικά με τα στοιχεία της αντικειμενικήςπόστασης των εγκλημάτων και τις ποινές που ισχύουν στον τομέα της παράνομης διακίνησης των ναρκωτικών(1).

Σύμφωνα με τη μελέτη αυτή το λαθρεμπόριο κάνναβης εξακολουθεί να θεωρείται παράνομο σε όλα τα κράτη μέλη. Εντούτοις, ορισμένα κράτη μέλη αποφάσισαν ότι η κατανάλωση κάνναβης και η κατοχή της για προσωπική χρήση δεν αποτελούν ποινικά αδικήματα. Σύμφωνα με πρόσφατη μελέτη που δημοσιεύτηκε από το ευρωπαϊκό κέντρο παρακολούθησης ναρκωτικών και τοξικομανίας (EMCDDA), παρατηρείται μια γενικότερη τάση των εισαγγελικών και /ή δικαστικών αρχών της Ένωσης να λαμβάνουν εναλλακτικά μέτρα, πέρα από ποινικές κυρώσεις, σε περιπτώσεις κατοχής κάνναβης για προσωπική χρήση.

Η τάση αυτή παρατηρείται και στην προταθείσα βρετανική νομοθεσία, η οποία δίνει μεγαλύτερη προτεραιότητα στην παρακολούθηση και καταδίωξη των εμπόρων και λαθρεμπόρων κάνναβης. Η βρετανική νομοθεσία δε συνεπάγεται τη νομιμοποίηση της κάνναβης, αλλά καθιστά ευκολότερη την αξιοποίηση των πόρων για την επιβολή νόμων κατά της παράνομης διακίνησης ναρκωτικών, όπως παραδείγματος χάριν με την αύξηση της μέγιστης ποινής για το λαθρεμπόριο κάνναβης σε 14ετή στέρηση της ελευθερίας.

Όσον αφορά το πείραμα στο νότιο Λονδίνο (Lambeth), είναι ακόμη πολύ νωρίς για διεξοδικά συμπεράσματα, καθώς το πείραμα ολοκληρώθηκε μόλις τέλη Ιουνίου του 2002 και η αξιολόγησή του εκκρεμεί.

(1) ΕΕ C 304 E της 30.10.2001.